b'\n_START_ARTICLE_\nMladi upi (roman)\n_START_SECTION_\nVsebina\n_START_PARAGRAPH_\nGlavna junakinja Bilka je tik pred zaklju\xc4\x8dkom magisterija iz Mednarodnega poslovanja na Ekonomski fakulteti. Je pametna in simpati\xc4\x8dna dekle, ki aktivno i\xc5\xa1\xc4\x8de zaposlitev na svojem podro\xc4\x8dju. Kon\xc4\x8dno se ji nasmeh sre\xc4\x8da ter ji po opravljenem razgovoru obljubijo slu\xc5\xbebo. Bilka in njena dru\xc5\xa1\xc4\x8dina redno zahajajo v lokalno picerijo, katere lastnik je gospod Garcia, ki jih je poimenoval mladi upi. Podobno kot ona se tudi njeni dolgoletni prijatelji (Zoja, Alma, Arne, Gaber, Oton) soo\xc4\x8dajo s kruto resni\xc4\x8dnostjo v svetu odraslih. Vsak od njih pa prihaja iz druga\xc4\x8dnega ozadja in so tako izpostavljeni razli\xc4\x8dnim oviram. Med tem, ko Bilka \xc4\x8daka po\xc5\xa1to z uradno potrditvijo sklepa o zaposlitvi, pa doma pri star\xc5\xa1ih ne dobi ravno podpore, ki jo pri\xc4\x8dakuje. Star\xc5\xa1a sta veliko bolj seznanjena s stanjem iskanja zaposlitve v dr\xc5\xbeavi, ter jo zato podpirata za \xc5\xa1tudij v tujini. Kljub temu Bilka optimisti\xc4\x8dno pri\xc4\x8dakuje po\xc5\xa1to. Ko se pa za\xc4\x8dne zavedati, da po\xc5\xa1te ne bo, pristane na trdih tleh. Za\xc4\x8dne se spra\xc5\xa1evati, kaj je bil smisel vseh teh let na fakulteti. Ker pa je \xc5\xbee po naravi optimisti\xc4\x8dno dekle, hitro dvigne glavo in si najde novo pot. Za\xc4\x8dasno se zaposli v kuhinji picerije, ki jo s prijatelji obiskuje \xc5\xbee od srednje \xc5\xa1ole. Na novem delovnem mestu se zelo dobro ujame ter tudi hitro u\xc4\x8di, prav tako pa je lahko blizu svojemu mentorju g. Garcii. Bilka znova najde sre\xc4\x8do v \xc5\xbeivljenju. To ji predstavlja svobodo, ki jo je tako dolgo iskala. Preseli se v majhno enosobno stanovanje, kjer dokon\xc4\x8da magistrsko nalogo ter jo tudi uspe\xc5\xa1no zagovarja. Zaradi zdravstvenih te\xc5\xbeav g. Garcie, Bilka kmalu prevzame in postane lastnica picerije.'